IU

Si Lee Ji-eun (; namondag kan Mayo 16, 1993), na mas bistado sa pangarang IU (), iyo sarong parakanta, kompositor, asin aktres sa Sur na Korea. Nagpirma siya sa Kakao M (nagligad na LOEN Entertainment) kan taong 2007 bilang sarong trainee asin nagluwas bilang parakanta sa edad na kinse kaiba an saiyang album na Lost and Found. Maski ngani an saiyang  nagsunod na album, an Growing Up asin IU...IM, nakakua nin dakulang trayumpo sa pakatapos kan pagluwas kan "Good Day", an pangenot na solo talaga niya sa 2010 niyang album na Real kun sain siya nakaguno nin pang-nasyunal na kasikatan. An "Good Day" nagtinir nin limang sunod-sunod na semana sa itaas na posisyon kan Gaon Digital Chart nin Sur na Korea, asin kan 2019 nagin numero uno ini sa 100 Greatest K-Pop Songs of the 2010s kan magasin na Billboard.

Sa trayumpo kan saiyang mga album kan 2011, an Real+ asin Last Fantasy, dagos na si IU nagin pusog na puwersa sa mga music chart kan saiyang sadiring nasyun asin pig-semento an saiyang girl next door na imahe bilang "little sister" kan Korea Taon man nin 2011 kun sain linaog niya an pagsurat nin kanta. Saro sa mga enot na kanta niya iyo an "Hold My Hand", kun sain pigsurat niya para sa telebisyong serye na The Greatest Love. An saiyang ikatolo na full-length na album, an Modern Times (2013), iyo nagpahiling nin mas mature na estilo na nagin marka kan pagluwas niya sa girlish na imahe niya kaidto, kaiba man an nagkapirang mga kanta niya na nakaabot sa enot na sampulong posisyon sa Gaon Digital Chart. Habang ngani an saiyang mga subsekwentong pigluwas, arug kan mga album na A Flower Bookmark, Chat-Shire, asin Palette, padagos an paglihis sa bistadong estilo nin K-pop, napadagos man giraray ni IU an pagdomina sa mga music chart. An Chat-Shire iyo an nagmarka saiya sa enot na pagkakataon bilang solong lirista asin kompositor sa sadiring niyang album.

Pigluwas ni IU an total na apat na studio albums asin siyam na extended plays sa saiyang karera, kun sain nagmarka ini nin tolong numero unong album asin bente-kwatrong numerong unong solo sa Gaon Music Charts. Saro siya sa mga pinaka-mabentang solong akto sa  industriya nin K-pop na dominano nin mga grupo, kun sain man napabale siya sa taunang listahan kan Korea Power Celebrity nin magasin na Forbes poon 2012 asin nakaabot sa pinakahalangkaw na rango bilang ikatolo sa nasambit na taon. An Billboard pigbisto si IU bilang lider sa gabos na oras kan Korea K-Pop Hot 100 na tsart kun sain siya an may pinakadakol na numero unong kanta asin an artista na pigkapotan an numerong unong posisyon sa pinakadakol na semana. Segun sa surbey kan Gallup Korea, siya an pinakapopular na idolo asin artista sa mga taga Sur na Korea kan taong 2017.

Luwas sa saiyang karera sa musika, piglaog naman ni IU an hosting sa radyo asin mga palabas sa telebisyon, pati naman an pag-arte. Pagkatapos kan saiyang menor na papel sa pang-joven na drama na Dream High asin menor na pagluwas sa nagkapirang mga telebisyong serye, si IU nagin pangenot na bida sa You're the Best, Lee Soon-shin, Pretty Man, The Producers, Moon Lovers: Scarlet Heart Ryeo, My Mister, Persona asin Hotel del Luna.

Personal na buhay 
Namondag si IU bilang Lee Ji-eun () kan Mayo 16, 1993, sa Songjeong-dong, Seoul, South Korea. Sa amay na edad, si IU nagin interesado sa pagpursigi nin karera sa industriya nin entertainment asin nagpuon mag-atendir nin mga klase sa pag-arte. Pagkatapos kan saiyang mga taon sa elementarya, nagtios an saiyang pamilya, asin dagos na nagbalyo sa haraning lugar na Uijeongbu sa probinsya nin Gyeonggi. Siya asin an saiyang nguhod na tugang na lalaki nag-istar harayo sa saindang mga magurang sa sarong studio na kwarto kaiba an saindang lola asin pinsan sa harus sarong taon sa kondisyon nin labis na katiosan. Masakit an pag-kontak ni IU sa saiyang mga magurang sa mga panahong ini, pero siya nasa marhay man giraray sa irarom kan pag-ataman kan saiyang lola.

Sa saiyang mga taon sa middle school, nahanap ni IU an saiyang pagkamoot sa pagkanta asin nagdesisyon na magin parakanta pagkatapos palakpakan sa saiyang pagkanta sa sarong kompetisyon sa saiyang paadalan. Nag-atendir siya nin 20 na audition pero bagsak siya sa gabos na ini, asin naloko man nin mga pekeng kompanya sa entertainment. Naenot na nag-treyning si IU sa Good Entertainment kaiba si Uee, Yubin, Heo Ga-yoon, asin Jun Hyoseong. Pagkatapos niya magpirma sa LOEN Entertainment kan 2007, nagbalyo siya sa Bangbae, Seoul. Maski ngani sa mga pirang posibilidad na ikaag siya sa sarong girl group, nag-debyu siya nin solo kan taong 2008 pagkatapos nin sampulong bulan nin training. Uli sa kondisyon kan pagbuhay niya kaidto, pigsabi ni IU na gustong-gusto niya mag-tinir sa studio, kun sain makakakan siya hasta gusto niya asin an pagka-igwa nin lugar na tuturugan. Bago an saiyang debyu, an LOEN pigmukna an alyas niyang "IU", na pigkua sa tataramong Ingles na "I and You" na nagsisimbolo nin nagkakasararong puwersa sa musika sa tahaw nin mga tawo.

An nagtatalobo niyang karera iyo nagtao saiya nin pagbaba kan mga aldaw nin pag-atendir sa paadalan asin man mga hababang grado, kun sain dae kaiba an asignaturang literatura sa Korea. Pagkatapos kan saiyang pag-gradwar sa Dongduk Girls' High School kan 2012, nagdesisyon si IU na dae na magpadagos nin pag-eskwela uli sa saiyang karera sa pagkanta.

Karera

Mga gawad asin nagibo 
Poon kan saiyang debyu kan 2008, nakaresibe si IU nin 200 na nominasyon, kun sain ginana niya an 70 kaini. Nanggana siya nin onseng Melon Music Awards, siyam na Gaon Chart Music Awards, limang Korean Music Awards, limang Mnet Asian Music Awards, limang Seoul Music Awards, asin tolong Golden Disc Awards. Maski ngani sarong parakanta guminana man siya nin nagkapirang gawad bilang aktres, kun sain piggawad saiya an titulong "Best New Actress" sa 2014 KBS Drama Awards para sa saiyang ginibuhan sa You're the Best, Lee Soon-shin.

Nakakua man si IU nin limang Daesang na gawad na bisto man bilang grand prize award, gikan sa nagkapirang mga pasali na panggawad. Kaiba digdi an tolong Daesang na gawad hale sa Melon Music Awards. An mga Daesang na gawad an pigsasabing pinakaprestihiyoso sa industriya nin pagkanta sa Korea. Kan taon 2012,si  IU pigbansagan bilang saro sa pinaka-maimpluwensyang tawo sa Sur na Korea sa listahan kan Forbes Korea Power Celebrity, asin nagpadagos nin lima pang beses. Asin man, si IU pigtawan onra sa 2015 Pop Culture & Arts Awards, na pinamayohan kan Korean Ministry of Culture, Sports and Tourism, kun sain pigbisto an saiyang impluwensya asin trayumpo sa industriya nin pagkanta.

Ibang kasibotan

Pilantropiya 
Poon kan Pebrero 2012, si IU nagin ambassador para sa National Police Agency kan Sur na Korea sa saindang anti-bullying na kampanya sa mga paadalan; ginibo siyang honoraryong miyembro nin kapulisan kan taon 2013 bago ipigtaas bilang honoraryong senyor na opisyal nin kapulisan kan 2014 para sa duwang taon na termino. Kan mga taon nin 2015 asin 2018, nag-donar si IU nin ₩100,000,000 (harus US$88,000) sa Green Umbrella Children's Fund, kun sain gagamiton ini para sa pagtabang sa mga mayong pribiliheyo na mga kaakian. Nag-boluntaryo man siya sa organisasyon. Nagtindog man si IU nin sarong scholarship sa saiyang high school alma-mater kan taon 2016 pagkatapos mag-donar piri-pirmi kan mga nagligad na taon. An scholarship, pig-apud na "IU Scholarship", na pig-disenyo para makatabang sa apat na gradweyt gikan sa mga pamilya na nangangaipo nin tabang-pinansyal. Kan taon 2018, nagtao man siya nin ₩20,000,000 (harus US$18,000) na tabang-pinansyal sa limang kolehiyong estudyante, para makatabang sa saindang pag-upa nin harong. Kan kaparehong taon, nag-partisipar si IU sa Ice Bucket Challenge, na iyo sarong sikat na gibuhon sa Internet kaidto para sa pagheras nin pag-aram sa Amyotrophic lateral sclerosis (ALS). An saiyang mga kagibuhang pilantropiya nakaguno nin pagbisto sa  2019 Heroes of Philanthropy: Catalysts For Change kan Forbes' Asia, kun sain siya an pinakajoven na nakalaog sa listahan.. Kan COVID-19 na pandemya, an Korean Medical Association pigsabi na si IU nag-donar nin 3,000 na pidaso nin medical protective clothing, na may presyong 100 milyon na won (harus $82,185), asin harus 4,600 na cooling vests, na may presyong 100 milyon na won (harus $84,000) para sa mga nars, manungod sa Korean Nurses Association.

Mga pig-endorso 

Saro si IU sa mga may pinakahalangkaw na bayad bilang artista sa South Korea, kun sain an mga endorsong ini may signipikong proporsyon kan saiyang nagugunong kwarta. Sa kurso kan saiyang karera, naka-endorso siya nin nagkapirang mga produkto gikan sa elektroniko pasiring sa pag-bado asin kosmetiko. Pagkatapos nin mga surunudan na suminikat niyang kanta asin an pagtalubo kan saiyang pagluwas sa telebisyon kan 2010, nakua niya an enot na pag-endorso sa MyChew candy kan Crown Confectionery, Crown Bakery asin bado na Y'sb. Saro man sa mga enot niyang pig-endorso an mga video games. Maski ngani bihira sa kababaehan, nag-eendorso si IU nin mga video game puon kan taong 2010. Nagin man siyang VJ sa programang Star for You kan MBC Game asin taga-taram sa mga introduksyon kan mga parakawat sa Global StarCraft II League kan 2010. Nakatabang man siya sa pagheras kan Global StarCraft II League kan 2011 sa pagkanta niya sa finals kaini. Uli sa saiyang "simple asin inosenteng imahe", napili man siya pag-endorso kan Alicia: The Story of My Horse and I, na iyo sarong "massively multiplayer online role-playing game" kan Nobyembre 2010. Pagdugang sa mga advertismo sa mga kawat, si IU nag-partisipar man sa mga soundtrack. Kan 2012–13, si IU an spokesmodel asin in-game model para sa Aion: Upheaval video game kan NCsoft. Nagin man siyang parte para sa promsyon kan Nexon sa Dungeon Fighter Online kan 2014.

Pagkatapos kan pagluwas nin Real kan Desyembre 2010, si IU nagin lalawgon kan Samsung Anycall asin Samsung Galaxy S II para sa Samsung Electronics, asin modelo nin pag-endorso para sa mga produkto na badong Unionbay Sportswear asin Le Coq Sportif. Nagluwas man siya sa mga komersyal para sa SK Telecom na iyo an pinakadakulang wireless carrier sa South Korea, produktong Yogurt Bulgaris kan Namyang Diary, kompanyang petrolyo asin refinerya na S-Oil, asin retail chain na Homeplus. Nagin man siyang lalawgon kan fast-food na restawrant na Mexicana Chicken puon 2011. Kan 2012, nagin man siyang modelo para sa mga produckto sa bado na G by GUESS kaiba sina Yoo Seung-ho, Elite, asin Infinite. Napili man siyang lalawgon kan online store na SK Planet, 11st, asin nagluwas sa mga komersyal kan kosmetikong produkto na The Saem asin Shin Ramyun and Hoo Roo Rook kan Nongshim (kaiba si Park Bo-gum). Kaiba si Yim Si-wan and Hwang Kwanghee, nagbida si IU sa tolong-parte na komersyal na drama para sa Samsung Wave 3 na may titulong "20, Start of a Wave". Asin man, si IU napili bilang embahadora para sa Expo 2012 na pigganap sa Yeosu.

Pagkatapos kan pagluwas nin A Flower Bookmark kan Mayo 2014, si IU nagluwas man sa komersyal kan Tsinong kosmetikong produkto na Qdsuh. Nagpartisipar man siya kampanyang promosyonal kan Sony Korea para sa seryeng MDR na headphone kaiba si You Hee-yeol asin nagpadagos bilang representante asin modelo kan Sony Korea para sa mga produktong pang-tanog kan 2015. Kan Nobyembre2014, an kompanyang HiteJinro para sa soju nag-anunsyar na si IU an magigin spokesmodel para sa produktong Chamisul kaini. An pagbago para sa saiyang kontrata pig-anunsyar kan Desyembre 2015. Kan 2014–15, si IU nagin modelo sa pag-endorso kan pang-bitis na produktong Sbenu kaiba si Song Jae-rim. Si IU nagin modelo liwat para sa Unionbay Sportswear kan 2015 kaiba si Lee Hyun-woo asin napili bilang bagong lalawgon kan kosmetikong produkto na ISOI. Pareho an Unionbay asin ISOI na nag-sponsor sa The Producers, na iyo sarong seryeng pan-telebisyon kan 2015 kun sain si IU an bida, sa paagi nin product placement.

Diskograpiya 
 Growing Up (2009)
 Last Fantasy (2011)
 Modern Times (2013)
 Palette (2017)

Pilmograpiya 

Mga piling pilmograpiya

 Dream High (2011)
 You Are the Best! (2013)
 Bel Ami (2013)
 The Producers (2015)
 Moon Lovers: Scarlet Heart Ryeo (2016)
 My Mister (2018)
 Persona (2019)
 Hotel del Luna (2019)

Mga konsyerto

Toltolan

Panluwas na takod 

 Si IU sa Universal Music Japan
Mga Koreanong artista